_:nb3bb4cf59722489d8d663f8b4e738287xb0
<http://schema.org/articleBody>
"Kľačno 4. augusta (TASR) - Na dvor jedného z rodinných domov v Kľačne (okres Prievidza) prišiel vo štvrtok približne o 3.30 h medveď. Poškodil králikáreň a zabil jedného králika. Informovala o tom na sociálnej sieti trenčianska krajská polícia. Zároveň vyzvala obyvateľov na ostražitosť. \r\n\r\n\"Majitelia domu kontaktovali políciu, avšak medveď do príchodu hliadky ušiel. Medveď bol podľa majiteľov hnedej farby a mohol mať do 200 kilogramov,\" uviedli policajti. \r\n\r\nPolícia kontaktovala Zásahový tím pre medveďa hnedého, v kompetencii ktorého je situáciu riešiť. Zároveň vyzýva obyvateľov i návštevníkov obce Kľačno a jej okolia na mimoriadnu ostražitosť. \"V súvislosti s výskytom medveďa odporúčame sa vyhnúť pohybu v okolitom lese. V prípade potreby okamžite kontaktuje tiesňovú linku 158,\" zdôraznili policajti. "
<https://www.teraz.sk/regiony/medved-prisiel-na-dvor-domu-v-klacne/651810-clanok.html>